JohanHeinsen/ENO huggingface dataset:
Den Vest-Sjællandske Avis, 1821-02-13
Man har i Frankfurt paa nye villet have Efterretninger om at den Østerrigske Armee var gaaet over Po. Floden og var i fuld Marsch til Neapel. Men denne Efterretning er endnu for tidlig; der meldes blot fra Laybach under 26de Januarii, at hele Armeen staaer i en concentreret Stilling ved Po-Floden, og venter hvert Øieblik paa befaling til at bryde op; dog troer man, at man først vil oppebie det Neapolitanske Parlaments Svar paa den Fordring, som er gjort til det ufortøvet at opløse sig og hvilket Svar kan omtrent forventes tilbage til den 10de Februari. - Den Østerrigske Minister Baron von Lebeltern har afsluttet en venskabelig Overeenskomst med den pavelige Regiering om den Østerrigske Armees Giennemmarsch igiennem Kirke-Staten. Det apostoliske Kammer skal erholde fuldkommen Godtgiørelse. – Man taler om, at en Reserve-Armee skal opstilles i Jndre=Østerrig. Man troer, at naar den Østerrigske Armee bryder op, saa vil Kong Ferdinand begive sig til Wien. Hertugen af Gallo skal ikke være afsendt til Neapel. Man har hidindtil ikke villet tillade ham at kommetil Laybach, da den Østerrigske Regiering ikke under ham formedelst hans Hengivenhed for Joseph Buonaparte og Murat. J Aaret 1797 nød han derimod den Østerrigske Regierierings fuldkomne Tillid, da han afsluttede Fredspræliminarierne i Leoben og Traktaten af Campo Formio for Østerrig med Buonaparte. Fyrsten af Ruffo er blevet meget gunstig modtaget af Kong Ferdinand, og blevet af ham udnævnt til Underhandler ved Kongressen i Laybach. Den Engelske Minister Lord Clanvilliam, som nyelig er bleven afsendt fra London til Fastlandet har overleveret Medlemmerne af Congressen en Note. Den Brittiske Ambassadeur Lord Stewart er vel ankommen til Laybach, men man troer, at han ikke vil opholde sig der længe og snart igien vende tilbage til Wien. - Den Østerrigske Kronprinds Erkehertug, Ferdinand og Hertugen af Modena have ligeledes begivet sig til Laybach. - Conferencerne i denne Stad blive uafbrudt fortsatte. Den 27de Januar vare endnu ikke Resultaterne afsendte til Neapel; man troede, at det vilde skee om faae Dage. Ogsaa er man der af den Mening, at den Østerrigske Armee vil paa samme Tid gaae over Pofloden, og i 3 Colonner begynde sin Marsch til Kongeriget Neapel; eftersom en militairisk Occupation synes uundgaaelig, om endog Magthaverne i dette Kongerige ville underkaste sig de forenede Cabinetters Beslutning; men hvilken Occupation blot skal arbeide imod alle de Onde og imod Rebellerne; men derimod beskytte alle Gode og den offentlige Orden.
Den Vest-Sjællandske Avis, 1821-02-13
Hertugen af Manchester, Gouverneur paa Jamaica, har havt den Ulykke at Hestene løbe løbske med ham i Staden Spanischtovn, han blev slæbt et Stykke i sin Vogn, som var kastet omkuld. Hs. Herlighed fik flere Saar i Hovedet; men er bleven opereret og er nu i Bedring. Man havde Efterretninger i Kingston den 22de December fra Lima, som medde, at Lord Cochrane ikke havde fundet nogen Modstand ved sin Landgang i Pisco den 8de September. Militairen trak sig tilbage i det Jndre af Landet og kun 100 Slaver forenede sig med Chilleserne. 10 Dage sildigere ankom en Parlamentair fra Vicekongen, og der blev sluttet en Vaabenstilstand; men som General San Martin siden ophævede. Den 7de October blev en stærk Afdeling af Tropper afsendt imod Chilleserne. Men den 24de havde General San Martin indskibet sine Tropper; hvoraf man vil slutte sig til, at denne Landgang har blot været en Maske for at lokke ret mange Tropper bort fra Lima. Man vil nu vide over Nye=Granada, at Cochrane skal have erobret Lima efter en frygtelig Modstand, hvorved 4 af hans 20 Skibe gik under, og at Provindsen Panama har, saasnart som dette blev bekiendt, erklæret sig for uafhængig. – Denne Efterretning kan holdes for tvivlsom; men hele Kongeriget Qvito er tabt for Spanien; Statholderen General Aymeria er bleven aldeles slaget, og hele Landet har erklæret sig for uafhængigt. Tropperne i Guayaqvil paa den nordlige Grændse af Peru have giort Opstand mod Spanien d. 9de Oct. og i Forbindelse med Jndvaanerne plantet Frieheds Fahnen (denne Begivenhed er høist farlig for Peru i den nærværende Stilling og en besynderlig heldig Omstændighed for Cochrane og San Martin). En Kiøbmand Villamel havde været Ophavsmanden til Revolutionen; en Cavalleriebberst, som vilde giøre Modstand blev skudt af en Cazik. Villamel blev ophøiet til Admiral over den Eskadre som ligger i Guayaqvil, og er den 11te afseilet med Skonnerten Alcanza, som blev ført af 80 Englændere og 60 Jndfødte til Pisco, hvorhen den bragte Statholderen og de Spanske Officerer som Fanger.
Den Vest-Sjællandske Avis, 1821-02-13
Fra hele Terrafirma lyde Efterretningerne ikke mindre uheldige for Spanien; Desertionen blandt de Spanske Tropper var bleven almindelig og Morillo var i den yderste Vaande, da han beqvemmede sig til at afslutte Vaabenstilstanden med Bolivar; ogsaa den bekiendte Aury har begivet sig til Savanilla og har aflagt tilligemed sine Folk Troskabseden til Republikken Columbia.
Den Vest-Sjællandske Avis, 1821-02-13
Ved Hoffet i Rio Janeiro vedbliver den samme Tvivlraadighed i Henseende til Begivenhederne i Portugal. En stor Gemytsbevægelse hersker blandt Folket; og Stemningen hos Jndvaanerne i Rio Janeiro synes at være for, at man der skal følge, Portugals Exempel. Den Menings Forskiellighed, som hidindtil har fundet Sted hos Ministerne har afholdet Kongen fra at tage en Beslutning. Premerministeren stemmer for at man skal tvinge Portugiserne til Lydighed og at man skal anraabe Englands Biestand. De 5 Krigskibe som ligge i Rio Janeiro, men som have lidt meget af Orm, blive udrustede og Matroser blive pressede. Giver Kongen sit Samtykke til Statsforandringen i Portugal, saa skal en Kongelig Prinds afgaae dertil.
Den Vest-Sjællandske Avis, 1821-02-13
Den Engelske Regierings Circulaire-Skrivelse af 19de Januar, i Anledning af Begivenhederne i Neapel, er bleven forelagt Parlamentet, og skal næste Gang blive meddeelt. Ligeledes skal et Budskab fra Dronningen til Underhuset med de derover førte Debatter blive meddeelt, hvori hun frabeder sig ethvert Arrangement af Huuset, angaaende hendes Appanage, saalænge indtil hendes Navn er bleven indført i Kirkebønnen. - Skatkammerkantsleren har anmeldet i Underhuset, at han i Aar hverken behøver at fundere Skatkammerbeviser eller at giøre et nyt Laan; han meddeelte desuden saa gode Efterretninger og de offentlige Jndtægter, at Statspapirerne strax steege 1/4 Procent.
Den Vest-Sjællandske Avis, 1821-02-13
Blandinger. Den Preussiske Statstidende melder fra Paris: at der for nogle Dage siden tildrog sig et besynderligt Tilfælde, som meddeles unge Fremmede til Advarsel for de saakaldte Jndustrie=Riddere. En ung Mand, som for nogen Tid siden var kommen dertil, kommer i Theatret og tager sig tilfældigviis en Prise Tobak. Hans Naboe bemærkede, at det var af en Daase à la Charte, og spottede derover paa en meget fornærmende Maade, og drillede ham tilsidst saaledes, at den Fremmede forglemte sig i den Grad, at han sagde ham nogle drøie Ord lige i Øinene. Naboen spurgte ham hvor han boede, og kom den følgende Morgen med 2 Venner ind til ham i hans Værelse, og sagde at den Fornærmelse som passerede i Gaar, kunde kun afvadskes med Blod; han var en retskaffen Officeer og udbad sig derfor den Ære at vexle et Par Kugler med den Fremmede. Den Fremmede modtog Forslaget; men vilde bede først en Ven om, at secundere sig men Ledsagerne tilbøde ham denne Tieneste; de sagde at de vare Folk af Ære, udtiente Officerer og vidste hvad de vare en Mand skyldige, som forlangte denne Venskabstieneste af dem. Den Fremmede tilskrev blot i Hast en Ven om hvad der var forefaldet og bad ham om at komme til det Sted, hvor ifølge Aftalen Duellen skulde finde Sted, om ikke for at secundere saa dog for at han skulde være ved Haanden ifald en Ulykke skulde møde. En af Secundanterne raadte, at han dog skulde forsyne sig med Penge for at være beredt paa alting, ifald endog det værste skulde indtreffe. Den Fremmede tog derfore alle sine Vexler med. Officeeren havde som den Fornærmende Lov til at skyde først; men han skod feil. Den Fremmede lagde nu an; men hans Secundant skød ham paa en morderisk Maade bag fra igiennem Hovedet. De 3 Spigsbuber bemægtigede sig nu hans Vexler og forsvandt. Hans Ven, var imidlertid kommet til Stedet, hvor han fandt den Ulykkelige i det sidste Aandedræt; han havde kun saa megen Kraft tilbage, at han kunde stammende fortælle ham hvad der var passeret, hvorpaa han døde. Følgende skrækkelige Tilfælde har fundet Sted, i London for nogle Uger siden. Der bankede en Dreng paa Hr. Craigis Dør, en Gentleman i en Egn af Staden, som ligger paa hiin Side af den Londonske Broe, og da Herrens Datter Mis Anna aabnede Døren, kastede den ondskabsfulde Dreng hende en Kat i Ansigtet, som beed og kradsede den unge Dame skrækkeligt. Convulsioner viiste sig strax hos hende, da hun var bleven yderlig forskrækket over denne uventede Grusomhed; disse vedvarede uafbrudt i to Dage og en Nat, og kom fra Tid til anden igjen tilbage. Juledag, da Familien spiiste til Middag paakom der Forældrene en stor Angest, da Kiendemærkerne paa Vandskræk begyndte at vise sig hos deres Datter; hun beed om sig og i sine egne Arme og efterlignede Kattenes Skrig, saa at man var nødt til at binde hende, og det er sørgeligt at fortælle, at hun er endnu bestandig i samme skrækkelige Forfatning; alle Midler, som man har hidindtil anvendt, have været forgieves. Den lille Satan, som har foraarsaget denne Ulykke, er hidindtil endnu ikke bleven opdaget.
Den Vest-Sjællandske Avis, 1821-02-13
Det Engelske Admiralittet har tilkiendt Capitain Parry og hans Ledsagere i Polaregnene en Beløning af 5000 Pd. Sterling.
Den Vest-Sjællandske Avis, 1821-02-13
Det er nu bestemt besluttet, at Capitain Parry skal med Skibet Hecla foretage sig en nye Opdagelsesreise; men istedetfor Skibet the Griver skal Bombeskibet the Fury udrustes til denne nye Expedition.
Den Vest-Sjællandske Avis, 1821-02-13
Bestemmelsen af denne Expedition er endnu ikke bekiendtgjort, man formoder, at man venter paa Efterretninger fra Lieutenant Franklyn, som nu er i Begreb med at foretage sig en Opdagelsesreise til Lands fra Hudsons=Bugten til Kobberminefloden. Det Kongelige Anatomie-Kammer har faaet af Capitain Parri flere Hoveder af Bisam=Oxen og Eenhiørningen, paa hvilke sidste der sidder et Horn af 5 Fods Længde. Huder af hvide Biørne, Bisam=Oxer og Hunde har man sendt til Natura lie Cabinettet i Edingborg. Præmien af 5000 Pd. Sterling er fordeelt paa følgende Maade: Capitain Parry har faaet 1000 Pund Sterling, Lieutenant Lidon paa Skibet the Griver 500 Pd. Sterl. tre andre Lieutenanter og begge Skibs-Capitainerne hver 200, de første Søecadetter hver 50, de ringere hver 30 og hver af Matroserne 20 Pd. Sterl.
Den Vest-Sjællandske Avis, 1821-02-13
Capitain Lyon ved den Kongelige Marine, som for kort Tid siden kom tilbage fra Afrika og ledsagede, som det er bekiendt, den unge Englænder Ritchie paa hans Opdagelsesreise til Tombuctu, skal overtage Commanden over Skibet Hecla og ledsage Capitain Parry paa sin nye Opdagelsesreise.
Den Vest-Sjællandske Avis, 1821-02-13
Bladet Quarterly Revier anfører i en Skrivelse fra Major Latter: at der opholde sig i Biergene Østen for Nepaul Flokke af Dyr, som have kun et Horn i Panden. De kaldes af Jndvaanerne To po; de ere 14 Palmer høie, ere meget vilde og kunne sielden fanges levende.
Den Vest-Sjællandske Avis, 1821-02-13
Jndenlandske Efterretninger. Conditionerne for det 68de Kiøbenhavnske Klasselotterie ere nu udkommet. Nummernes Jndlæg ning i og Udtrækning af Lykkehiulet skeer under Opsigt af en dertil af Hs. Majestæt anordnet bestandig Justitsdirection, som strax og uden Appel har at afgive Kiendelse, naar tvivlsomme Tilfælde i Henseende til Trækningerne skulde indløbe, og enten under sammes Udførelse eller siden noget Retsspørgsmaal derover skulde opstaae. Jøvrigt er Planen som ifior.
Den Vest-Sjællandske Avis, 1821-02-13
Ledige Embeder. Fulslev Sognekald i Aarhuus Stift, 100 Rbd. - Aggersborg Sognekald i Aalborg Stift, 150 Rbd. - Nordborg Sognekald paa Als, 417 Rbd.
Den Vest-Sjællandske Avis, 1821-02-13
Befodringer og Afgang. Den 10de Januar er Lands-Overrets samt Hof= og Statsrets=Assessor H. C. Stellmagen beskikket til surnummerair Assessor i Høiesteret; Cancelliesecretairerne J. J. Holm og C. C. Winther beskikkede til Fuldmægtige i Brandforsikkrings Contoiret under Cancelliet og M. C. Friess, C. J. Holm, Cand. jur. S. Heise og J. C. Riise til Copiister i samme Contoir, Exam. jur. R. A. L. Holm. beskikket til Procurator ved Underretterne i Viborg, Stift; Dr. A. F. Cammerer efter Ansøgning i Naade og med Pension entlediget fra hans Embede som Missionair i Tranqvebar i Ostindien og Jnterims præst ved den danske Kirke sammesteds. Den 12te, surnummerair Assessor i Høiesteret, H. J. Kor foed, beskikket til virkelig Assessor i samme Ret; Kammerraad og Jnspecteur C. Petersen efter Ansøgning tilladt at udtræde af Commissionen til Regulering af Lovgivningen og Administrationen paa Als og Ærøe, og Herredsfoged Hofraad Petersen, beordret til i hans Sted at indtræde i bemeldte Commission; Cand. jur. J. M. Schønheider beskikket til Undercancellist i Høiesterets Justitscontoir.
Den Vest-Sjællandske Avis, 1821-02-13
Den 17de Januar er hidtilværende personel Capellan for Svanninge Menighed i Fyen, J. G. Olsen, beskikket til Sognepræst for Hvornum og Snærum Menigheder i Aarhuus Stift; Sognepræst for Hoe rup og Giestelev Menigheder i Fyen, P. M. Thestrup, til Sognepræst i Corsøen og for Taarnborg, Menighed i Sielland; Sognepræst for Dollerup. Finderup og Raunstrup Menigheder i Viborg Stift, O. Lund, til Sognepræst for Glenstrup Menighed i Aarhuus Stift; Sognepræst for Simmerbølle Menighed paa Langeland. W. Østrup til Sognepræst for Langelse og Fuglebølle Menigheder sammesteds; Cand. Theol. O. C. Bech, til Sognepræst for Aggersøe og Omøe Menigheder under Siellands Stift.
Den Vest-Sjællandske Avis, 1821-02-13
Den 24de f. M. ere Exam. juris N. Nielsen og L. P. Wassard beskikkede til Procuratorer ved Retterne i Siellands Stift, dog Høiesteret, Overadmirelitetsretten, den Kongelige Lands-Over- samt Hof= og Stadsret og øvrige Retter i Kiøbenhavn derunder ikke indbefattede.
Den Vest-Sjællandske Avis, 1821-02-13
Hans Majestæt Kongen har allernaadigst skienket 200 Favne Brænde til Uddeeling blandt Trængende i Vinterens Tid. Ogsaa har Hendes Majestæt Dronningen allernaadigst ladet opklæde 50 trængende Børn, som til Hs. Majestæts Kongens allerhøieste Fødselsdag have modtaget disse Kædninger.
Den Vest-Sjællandske Avis, 1821-02-13
Løverdagen den 3die Februar 1821 fandt i Regentskirken Universitetets aarlige Høitidelighed Sted
Den Vest-Sjællandske Avis, 1821-02-13
i Anledning af Hs. Majestæts, Kongens, høie Fødselsdag, ved hvilken Leilighed Universitetets Rector, Hr. Justitsraad Professor Schow, udviklede i en latinsk Tale: de forbedrede Jndretninger til Studeringers og Videnskabers Fremme, som Universitetet i Kiøbenhavn har Hs. Majestæt Kongen at takke for Han oplæste derpaa Bedømmelserne over de i forrige Aar indkomne academiske Priisskrifter og bekiendtgjorde de Studerendes Navne, som havde vundet Præmier. Talen endtes med Bøn til Gud for Kongen, for Landet og for der Kongelige Huus.
Den Vest-Sjællandske Avis, 1821-02-13
Jndbydelsesskriftet til denne Høitidelighed var forfattet af Hr. Etatsraad og Professor Thorlacius, R. a. D., og indeholdt en udgivet Jslandsk Fortælling, oplysende den Nordiske Handels Historie, kaldet Phattraf Oddi Ofelgssyni, med latinsk Oversættelse og Fortale. Deres Navne, som tilkjendtes academiske Præmier, vare: i Theologien: M. H. Hohlenberg, Cand. Theolog.; i Lovkyndigheden J. W. Møll, Cand. juris, i Philologien Carl Wilhelm Elberling, philologiæ studiosus, Præmien; i samme Videnskab Rudolph Joachim Henrichsen, philologiæ studiosus, Accessit; i Historien Holger Christian Reedtz, studiosus juris; i Æsthetik C. A. Thortsen, studiosus theologiæ, Præmien; i samme Videnskab Nicolai Krossing, Canditatus philosophiæ, Accessit.
Den Vest-Sjællandske Avis, 1821-02-13
Til den theologiske Embedsexamen i Januar Qvartal 1821 meldte sig 12 Canditater, hvoraf 6 tilkiendtes Charakteren: Laudabiles, 4 Haudillandabiles, 1 Non contemmendus, og 1 ubeblev fra den mundtlige Prøve.
Den Vest-Sjællandske Avis, 1821-02-13
J Følge Hs. Majestæts allerhøieste Resolution af 17de f. M., som fra det Kongelige danske Cancellie inden 23de næstefter er communiceret Magistraten, er det allernaadigst bifaldet, at Municipal-Afgivterne for Kiøbenhavn, med Undtagelse af Fattigskatten, maae for Aaret 1821 opkræves saaledes: 1) Borgervæbningsskatten med 12,430 Rbd. Sølv, 2) Jndqvarteringsskasten med 36,535 Rbd. Sølv, 3) Renovationsskatten med 18500 Rbd. Sølv, 4) Vægterskatten med 47073 Rbd. 30 sk. Sølv, 5) Lygteskatten med 16,000 Rbd. Sølv, 6) Sprøite skatten med 20,000 Rbd. Sølv, 7) Brolægnings skatten for Stadens og dens Jndvaaneres Andeel med 34,000 Rbd. Sølv 8) Vandskatten med 30,000 Rbd. Sølv, og 9) Næringsskatten med 62,000 Rbd. Sølv. Hvilket herved bekiendtgiøres til alle Vedkommendes Efterretning. Kiøbenhavns Raadstue, den 5te Februar 1821. Under Stadens Segl. (L. S.)¬
Den Vest-Sjællandske Avis, 1821-02-13
Alle Communeafgifterne opkræves saaledes i Aar med 276,538 Rbd. 30 sk. Sølv, hvilket Beløb udgiør 25,775 Rbd. 28 s. Sølv mindre, end den for Aaret 1820 calculerede Sum 302,313 Rbd. 58 s. Sølv.
Den Vest-Sjællandske Avis, 1821-02-13
Efter Brev fra Christiania af 21de Octbr. f. A. var Hr. Prof. Hansteen (der som Adjunct ved Frederiksborg lærde Skole for adskillige Aar siden blev tilkiendt Videnskabernes Selskabs Guldmedaille for sine Undersøgelser over Magnetnaalens Misviisning) der beskiæftiget med 2de interessante Opdagelser, nemlig: 1) At den magnetiske Jntensitet er underkastet en daglig og aarlig Forandring hvorpaa Nordlys og Maanen yttre en mærkelig Jndflydelse. 2) At enhver lodret Gienstand, af hvilket somhelst Stof, f. Ex. et Træe, en Muur o. s. v., nedentil har en magnetisk Nordpol og oventil en Sydpol.
Den Vest-Sjællandske Avis, 1821-02-13
Priserne paa Kornvarer begynde, rimeligviis paa Grund af den desværre alt for store Sandsynlighed om Krig i det sydlige Europa, at stige i de Middellandske Havne. Saaledes aabner sig maaskee en Udsigt til fordeelagtig Afsætning for Danmark Producter, den vore Handlende vist ikke ville forsømme at afbenytte i Tide. (Hemp. Av.)
Den Vest-Sjællandske Avis, 1821-02-13
Kiøbenhavns Børs den 9 Februar. Cours. Hamb. 2 M. 262, a vista 265. Amsterd. 2 M. - . London 2 M. - Rbd. - s. Paris 2 M. - Spec. 263. (Den 9 Februar 1820. 268.) Specier solgtes til 15 Rbmk. 12 s. a 2 Rbmk. s. Jfior 16 Rbmk. 2s.) Oblig. (med Renter fra 11te December 1820, 69 1/2: 70. (Jfior 71.) Nationalbank-Oblig. (af Laanet d. 4 Febr. d. A.) 87 Rbd. r. S. eller 113 1/2 a 114 Rbd. Sedl. pr. 100 Rbd. r. S. Norske Rabks. 17. (Jfior 10 1/219. Svenske Sedler 62 s. - Disconto 6 PC.
Den Vest-Sjællandske Avis, 1821-02-13
Kiøbenhavns Torvepriser, den 9. Februar 1821. Rug, Tdn. 2 Rbdlr. 4 Mk. a 3 Rbd. - Mk. Hvede, Tdn. 4 Rbdlr. - Mk. a 5 Rbd. 3 Mk. Byg, Tdn. 2 Rbdlr. - Mk. - s. a 2 Rbd. 1 Mk. 8 s. Havre, Tdn. 1 Rbdlr. 4 Mk. - s. a 1 Rbd. 5 Mk. - s. Ærter, Td. 3 Rbd. 2 Mk. a 4 Rbd. - Mk. - s. Røget Flesk, Lpd. 2 Rbd. 2 Mk. - s. a 3 Rbd. - Mk. Grønsaltet Flesk, Lpd. 1 Rbd. 5 Mk. a 2 Rbd. 1 Mk. - s.
Den Vest-Sjællandske Avis, 1821-02-13
Beltpassage. Fra den 25de Jan. til den 11te Febr. ere udreiste: Til Fyen. Sec. Lieut. v. Mentzdorff, Gedde og Schaumborg. Kniplingsh. Mahler, Møller og Kling. Kammerj. Divisions=Adjutant Scholten, som Coureer til Altona, Kiøbm. Fichy af Triest. Søe Lieutenant Schielen. Kiøbm. Hvinche. Hr. Seehusen og Madam Seehusen. Adjunct Hjort. Styrmand Gregersen. Agent Nyeholm. PremierLieutenant Hindenborg og Sekond-Lieutenant Kurtzhals. Stiftamtmand Thygesen. Møllebygger Østrup. Kammerraad Ulrick. Pastor Overgaard. Kiøbm. Jensen, Moll og Ringel. Gartner Hvid Cand. juris Knutzen. Vognmændene Appelbye og Lund. Skibscapt Richelsen, Borger Jensen, Kiøbm. Bagge og Gienanth. Til Sielland, Styrmand Flinck. Silke- og Klædeh. Melbye. Dyrlæge Nielsen. Lands-Over samt Hof= og Stadsrets Prokurator Hansen. Legations-Sekretair Kantzau. Etatsr. og Ridder Ryberg. Norsk Cancelliesecretair Beskau.
Den Vest-Sjællandske Avis, 1821-02-13
Til de Brandlidte i Holmstrup er endvidere indkommen:
Den Vest-Sjællandske Avis, 1821-02-13
Fra Kiøbmand Lassen i Slagelse 3 Tønder Byg Fra M. L i Nestved. . . . . . 5 Rbdlr. Fra en Ubekiendt.
Den Vest-Sjællandske Avis, 1821-02-13
For hvilke Gavers Modtagelse vi herved paa de Brandlidtes Vegne taknemmeligst afgive vor Tiistaaelse. Slagelse den 12te Febr. 1821. Basstholm. Birch.
Den Vest-Sjællandske Avis, 1821-02-13
Trykfeil. Det i No. 12 og i Tillægget til No. 13 indførte.
Den Vest-Sjællandske Avis, 1821-02-13
Avertissement angaaende Borrebye Hollænderies Bortforpagtning, bedes rettet saaledes: "Skulde Hollænderiet ei paa denne Maade blive bortforpagtet, da stilles samme til Auction den 8de Martii. d. A., istedetfor for i Avertissementet indførte 8de Mai d. A.
Den Vest-Sjællandske Avis, 1821-02-13
AVERTISSEMENTS. Fredagen den 16de dennes, bliver afholdt Auction i Corsøer Skov over 340 Bunker Gjersel af forskiellig Slags. Auctionen begynder og Formiddagen Klokken 10. Man samles ved Skovhuset. Corsøer den 11te Februarii 1821. Bernth.
Den Vest-Sjællandske Avis, 1821-02-13
Gaarden No. 44 og 35 i Søegaden i Sorøe kan fra førstkommende Paaske Flyttetid erholdes til Leie. Den er indrettet til et Herskab eller anden honet Familie og bestaaer af 7 gibsede og malede Værelser med andre Beqvemmeligheder, har Staldrum og Vognremisse, en meget smuk Hauge og Græsningsret til 2 Køer paa Byens Jorder. De Lysthavende behage herom at henvende dem til Hr. Cancellieraad og Byefoged Harhoff i Ringsted.
Den Vest-Sjællandske Avis, 1821-02-13
Skorsteensfeiertjenesten i Skielskjöre Kjöbsted. samt et Landistrikt af 14 Kirkesogne bliver ledig til förstkommende 1 Maj. De der maatte attraae denne Tjeneste ville i portofrie Breve inden den 31 Marti dette Aar tilsende Undertegnede deres Ansøgninger, der maae være bilagte med behørige Beviisligheder om deres Duelighed og gode Forhold.
Den Vest-Sjællandske Avis, 1821-02-13
Bye- og Herredsfoged Contoiret i Skielskiøre, den 10 Februari 1821. Johnsson, Overauditeur, Bye, og Herredsfoged.
Den Vest-Sjællandske Avis, 1821-02-13
Hos Undertegnede faaes god Kommen-Aqvavit for 28 s. Potten. H. C. Klein, Kiøbmand.
Den Vest-Sjællandske Avis, 1821-02-13
En Contoir-Betient her i Byen der fra sine daglige Forretninger har nogle ledige Timer, ønskede disse besat med at afskrive juridiske Documenter m.v. Han kan, om forlanges, komme i Huset hos Vedkommende, Bogtrykker Magnus anviser den Søgende.
Den Vest-Sjællandske Avis, 1821-02-13
Tvende Boelsteder kan faaes tilkiøbs, enten samlede eller separate, eller og paa andre Conditioner, naar man melder sig hos A. Kiær i Løvekroe.
Den Vest-Sjællandske Avis, 1821-02-13
For et sædelig og duelig Fruentimmer, der kan bestyre en Landhuusholding og tillave god Herskabs=Mad; hu maae tillige have Overopsigt med et Meierie af 60 Køer, er en fordeelagtig Plads ledig anstundende 1ste Maj, Undertegnede paaviser denne Tjeneste, som og tillige forskjel ligge tienstsøgende Personer af begge Kjøn, om nogen maatte behøve deres Tjeneste. Slagelse den 12te Februar 1821. v. Stöcken. (Hermed følger et Tillæg.)T T til No. 13 af
Den Vest-Sjællandske Avis, 1821-02-13
den Vest-Siællandske Avis. Redigeret af Pastor og Ridder Bastholm, trykt og forlagt af Peter Magnus. Redigeret af Pastor og Ridder Bastholm, trykt og forlagt af Peter Magnus.